Mario Monicelli

Mario Monicelli (15. toukokuuta 1915 Viareggio – 29. marraskuuta 2010 Rooma) oli italialainen elokuvaohjaaja ja  yksi commedia all’italianan suurista nimistä.

Monicelli aloitti uransa jo 1930-luvulla, mutta alkoi saavuttaa huomattavaa menestystä vasta 1950-luvulta. Hänen tunnettuja elokuviaan ovat muiden muassa I soliti ignoti (1958), Suuri sota (1959), L'armata Brancaleone (1966), La ragazza con la pistola (1968) ja Amici miei (1975).

Monicelli työskenteli myös televisiossa ja teatterissa. Hän toimi paitsi ohjaajana, myös käsikirjoittajana ja ajoittain näyttelijänä. Hän jatkoi uraansa 2000-luvulle.

Monicelli voitti Kultaisen leijonan 1991 ja oli kahdesti ehdolla Oscar-palkinnon saajaksi. Hänet palkittiin myös Berliinin elokuvajuhlilla ja hän oli toistuvasti Cannesin elokuvajuhlien Kultainen palmu -ehdokkaana.

Monicelli kuoli marraskuussa 2010 95-vuotiaana. Hän teki itsemurhan hyppäämällä sairaalan viidennen kerroksen ikkunasta. Hän oli sairaalahoidossa sairastettuaan eturauhassyöpää. 

 Lähteet 

Aiheesta muualla


Luokka:Italialaiset elokuvaohjaajat
Luokka:Itsemurhan tehneet
Luokka:Vuonna 1915 syntyneet
Luokka:Vuonna 2010 kuolleet